สิ่งที่ประทับใจมาก คือวันที่ไปทานฝนตกหนักค่ะ เข้าร้านมาเปียกมะล่อกมะแล่กเลย แล้วในร้านหนาวมากกกก พอนั่งที่โต๊ะปุ๊บ คุณ Gianni เจ้าของร้านนำผ้าขนหนูมาให้เช็ดตัวก่อนเลยคะ รู้สึกดีมาก และที่สัมผัสได้คือการบริการที่ดีและใส่ใจลูกค้าเป็นอย่างดีค่ะ ที่จานจะมีเวลคัมการ์ด คอยเข้ามาแนะนำและถามไถ่เกี่ยวกับรสชาติบ่อยๆ

ที่นี่จะมีเมนูพิเศษที่เปลี่ยนไปในแต่ละวันนะคะ ที่เราสั่งก็นอกเมนูทั้งนั้น ลองสอบถามทางร้านหรือไปเลือกดูที่ร้านก็ได้ค่ะ

อีกอย่างที่เด็ดคือเมนูขนมค่ะ พนักงานจะยกโต๊ะเล็กๆมาโชว์การทำ และตกแต่งข้างๆเราเลย อย่างเมนู crepe Suzette ที่เราชอบไฟลุกโชนเลย 

อาหารที่นี่อาจจะค่อนข้างแพงตามสไตล์อิตาเลียน แต่เราว่าราคาแอบถูกว่าหลายๆร้านที่ทานในกรุงเทพหรือโรงแรมบางโรงแรมนะคะ วัตถุดิบก็สดและคุณภาพดี อาหารอร่อย แถมการบริการก็ประทับใจเรามาก (แอบชอบห้องน้ำด้วยอะ เจ้าของใส่ใจในรายละเอียดมากกก) สำหรับเราคือคุ้มคะ และจะกลับไปอีกถ้ามีโอกาสได้ไปภูเก็ตค่ะ ^^